NFL Indianapolis Colts Ladies Sweats
> Indianapolis Colts Ladies Sweats
Junk Food Indianapolis Colts Ladies Off Shoulder Raglan Long Sleeve Tri-Blend T-Shirt - Ash
Indianapolis Colts Ladies Royal Blue Double Coverage Full Zip Hoodie Sweatshirt Gedagte vir die dag: Standvastigheid - Maroela Media
Gedagte vir die dag: Standvastigheid
Maar ook julle sal nie standhou as julle nie in geloof standhou nie. (Jesaja 7:9)
Miskien dink jy ook dis vandag moeilik om by jou oortuigings te bly. Daar is soveel vreemde opinies en slim redenasies dat jy wonder of jou geloof en jou siening van sake nie dalk outyds en uitgedien begin raak nie. Doktore en professore kom met nuwe navorsing wat ou feite verkeerd bewys en die sogenaamde nuwe teoloë bevraagteken die inhoud en gesag van die Bybel. Sondes is nou siektes wat aanvaar moet word as dit nie met sielkun­dige berading en chemiese middels genees kan word nie. Verdraaide waardes word die norm as die meerderheid dit goedkeur. Elkeen is geregtig op sy eie opinie en die kerk het geen gesag meer nie. Dis asof die mensdom op ’n afgrond staan en huiwer.
Jy het seker al die foto gesien van bergbokke wat teen ’n hoë damwal uit­klouter? Gemaklik, sonder enige teken van vrees, staan hulle en uitkyk oor die bruisende rivier. Dawid het die bokke teen kranse sien uitklouter en die beeld van God wat hom staande hou, het by hom opgekom. ‘God omgord my met krag; Hy maak my pad voorspoedig. Hy maak my voete soos dié van ’n ribbok; op hoë plekke laat Hy my stewig staan’ (Ps 18:33–34).
Mag jou voete net so stewig staan wanneer jy die boonste sport van die leer van sukses bereik het. Mag jy nie toegee aan die versoeking van eersug en egoïsme nie, ook nie aan korrupsie en magsmisbruik nie, maar in geloof stand­vastig bly en aan God die eer gee vir dit wat jy bereik.
Sonder U sal my voete onder my uitgeslaan word, sonder U sal ek nie meer stroomop kan swem nie. Sonder U sal ek van my troontjie aftuimel. Here, ek waag dit nie sonder U nie.
ToekomsVenster: Spreek lewe, maar leef dan wat jy spreek
tino · 3 jare gelede
Ek is jammer maar ek dink die verkeerde verwysing vir die text is gebruik. Ek het weer en weer gaan seker maak in my Bybel. Jesaja hoofstuk 7:8 het nie die text waarna jy verwys nie?
Dankie vir jou terugvoer. Dit verskyn wel in Jesaja hoofstuk 7 vers 9. Jammer vir die oorsig. Die wysiging is aangebring.